REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: : 06-2/232-23

23. oktobar 2023. godine

B e o g r a d

**Z A P I S N I K**

**15. SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 20. OKTOBRA 2023. GODINE**

 Sednica je počela u 16,00 časova.

Sednicom je predsedavao Vladimir Đukanović, predsednik Odbora.

 Sednici su prisustvovali članovi Odbora: Svetozar Vujačić, Bratimir Vasiljević, Milica Nikolić, Andrijana Vasić, Dubravka Kralj, Jelena Milošević, Dejan Šulkić, Miodrag Gavrilović, Ilo Mihajlovski i prof. dr Jelena Jerinić.

 Sednici su prisustvovali i: Biljana Stošić Ilić, zamenik člana Jovana Palalića, Bojan Torbica, zamenik člana Đorđa Komlenskog, Dijana Radović. zamenik člana Vladana Zagrađanina.

Sednici nisu prisustvovali članovi Odbora: Vladimir Gajić, kao ni njegov zamenik, Danijela Nestorović, kao ni njen zamenik, dr Balint Pastor, kao ni njegov zamenik.

Predsednik Odbora je obavestio članove i zamenike članova Odbora da je u skladu sa članom 72. stav 2. Poslovnika Narodne skupštine, sednica sazvana u roku kraćem od roka predviđenog Poslovnikom, kako bi Odbor što pre razmotrio Predlog odluke o imenovanju članova Nadzornog odbora za izbornu kampanju.

Predsednik Odbora je stavio na glasanje, a članovi i zamenici članova Odbora su **jednoglasno** utvrdili sledeći

D n e v n i r e d

1. Utvrđivanje Predloga odluke o imenovanju članova Nadzornog odbora za izbornu kampanju.

**PRVA TAČKA**: Utvrđivanje Predloga odluke o imenovanju članova Nadzornog odbora za izbornu kampanju.

Predsednik Odbora obavestio je prisutne da je predsedniku Narodne skupštine dostavljen Zaključak Vlade Republike Srbije sa predlogom članova za imenovanje u Nadzorni odbor za izbornu kampanju (u daljem tekstu: Nadzorni odbor), kao i da su dostavljeni predlozi poslaničkih grupa u Narodnoj skupštini sa predlogom članova za imenovanje u Nadzorni odbor u skladu sa članom 145. stav 2. Zakona o izboru narodnih poslanika.

Naveo je da Nadzorni odbor u skladu sa članom 145. Zakona o izboru narodnih poslanika u toku izbornih aktivnosti sprovodi opšti nadzor nad postupcima političkih stranaka, podnosilaca proglašenih izbornih lista, kandidata za narodne poslanike i javnih medijskih servisa, kao i da Nadzorni odbor ima deset članova, koje imenuje Narodne skupština, od kojih polovinu na predlog Vlade a polovinu na predlog poslaničkih grupa u Narodnoj skupštini iz reda istaknutih javnih rdanika.

Predsednik Odbora je naveo predloge za članove Nadzornog odbora od strane poslaničkih grupa u Narodnoj skupštini i to da je: PG ALEKSANDAR VUČIĆ-Zajedno možemo sve predložila je Svetislava Gončića, PG IVICA DAČIĆ-Socijalističke partije Srbije preložila je Aleksandra Milosavljevića, PG NADA-NOVI DSS-POKS predložila je prof. dr Dragana Vučinića, PG Demokratska stranka-DS predložila je dr Jovanku Matić, PG ,,PRAVAC EVROPA-SSP, PSG, PREOKRET, SLOGA predložila je dr Slobodana Prvanovića.

Takođe, naveo je da je Vlada Republike Srbije predložila za članove Nadzornog odbora prof. dr Branka rakića, prof. dr Miodaraga Savića, prof. dr Bojana Tubića, mr Vojina Vučićića i Aleksandra Stamatovića.

 Predsednik Odbora je nakon uvodnog izlaganja otvorio raspravu, pa kako se niko nije javio za reč, zaključio je rapravu i stavio na glasanje predlog da Odbor utvrdi Predlog odluke da se u Nadzorni odbor imenuju članovi: Svetislav Goncić, upravnik Narodnog pozorišta u Beogradu; Aleksandar Milosavljević, doktor političkih nauka; prof. dr Dragan Vučinić, redovni profesor; dr Jovanka Matić, doktor političkih nauka; dr Slobodan Prvanović, naučni savetnik; prof. dr Branko M. Rakić, redovni profesor;prof. dr Miodrag Savović, savetnik za pravna pitanja; prof. dr Bojan Tubić, vanredni profesor; mr Vojin Vučićević, magistar ekonomskih nauka; Aleksandar Stamatović, prvak Opere, kao i da ova odlukabude objavljena u „Službenom glasniku Republike Srbije“.

Članovi i zamenici članova Odbora su **većinom glasova** prihvatili Predlog odluke o imenovanju članova Nadzornog odbora za izbornu kampanju.

Predsednik Odbora je predložio da se ovaj Predlog odluke uputi Narodnoj skupštini na usvajanje po hitnom postupku, u skladu sa članom 167. Poslovnika Narodne skupštine kako bi Narodna skupština što pre donela Odluku o imenovanju članova Nadzornog odbora za izbornu kampanju, čime bi se stvorili uslovi za njegov nesmetani rad u narednom periodu.

Članovi Odbora i zamenici članova Odbora su većinom glasova prihvatili navedeni predlog.

Predsednik Odbora je predložio da za izvestioca Odbora na sednici Narodne skupštine bude određen Vladimir Đukanović, predsednik Odbora.

Članovi i zamenici članova Odbora su **većinom glasova** prihvatili navedeni predlog.

Sednica je završena u 16,05 časova.

 SEKRETAR PREDSEDNIK

Sanja Pecelj Vladimir Đukanović